1986. gads Latvijā

Šajā lapā ir apkopoti 1986. gada notikumi Latvijas teritorijā. Tā atradās PSRS sastāvā kā Latvijas PSR.

Notikumi

Janvāris 
 24.—25. janvāris — notika Latvijas Komunistiskās partijas (LKP) 24. kongress.

Jūnijs 
 6. jūnijs — tika ielikts Rīgas Motormuzeja pamatakmens.
 18. jūnijs — notika dzelzceļa katastrofa starp Kurcuma un Grīvas stacijām. No sliedēm nogāja pasažieru ātrvilciena vagoni, jo pārmērīgas šūpošanās dēļ saāķējās 4. un 5. vagona buferi.

Jūlijs 
 10. jūlijs — Liepājā tika dibināta Cilvēktiesību aizstāvības grupa "Helsinki-86".

Augusts 
 16. augusts — par godu automobiļu 100 gadu jubilejai Rīgā, Juglas ezera krastā tika atklāta Latvijas Antīko automobiļu kluba (AAK) organizētā seno spēkratu izstāde. Pasākumā piedalījās arī senie automobiļi no Somijas, VDR, Polijas un Čehoslovākijas. Šī pasākuma gaitā AAK tika uzaicināta kļūt par Starptautiskās seno spēkratu federācijas (FIVA) locekli.
 31. augusts — naktī plkst. 1:31 Latvijas teritorijā bija novērojama 3 balles stipra zemestrīce ar epicentru Rumānijā, 132 km dziļumā.

Septembris 
 15.—20. septembris — Jūrmalā norisinājās Čatokvas konference. Tā bija ASV—PSRS sabiedrības pārstāvju tikšanās konference, kas iezīmēja jaunas vēsmas Padomju Savienības politikā, kā arī ir saistām ar Trešās atmodas procesa aizsākumiem Latvijas PSR. To samērā plaši atreferēja masu informācijas līdzekļi. ASV prezidenta vecākais konsultants Padomju Savienības jautājumos Džeks Metloks paziņoja, ka ASV joprojām neatzīst Latvijas inkorporāciju Padomju Savienībā.
 20. septembris — sagāzās Ķeguma hidroelektrostacijas tilts, gāja bojā 11 un guva ievainojumus 13 cilvēki. Tā ir viena no neizprotamākajām gadsimta katastrofām Latvijā. Katastrofa notika tilta pārbaudes laikā. To vadīja kvalificēti, pieredzējuši speciālisti. Viņu rīcība, traģiski kļūdainais tilta pārbaudes plāns, kas paredzēja konstrukciju bīstamu pārslodzi, arī būtībā ir pats mīklainākais.

Oktobris 
 17. oktobris — "Literatūra un Māksla" publicēja Daiņa Īvāna un Artūra Snipa rakstu "Par Daugavas likteni domājot", kas bija vērsts pret Daugavpils hidroelektrostacijas celtniecību. Pēc tam sākās plaša Daugavas aizstāvēšanas masu kampaņa.

Decembris 
 12. decembris — sāka raidīt Radio un televīzijas centrs Zaķusalā. Darbību un televīzijas pārraides uzsāka jaunā Rīgas radio un televīzijas stacija, kā arī jaunais televīzijas studiju komplekss Zaķusalā.

Nezināms datums 
 Pabeigta maģistrālā gāzesvada Saurieši—Ogre—Jēkabpils—Daugavpils būvniecība.

Kultūra

Mākslas filmas 
 "Dubultnieks" (režisors Rihards Pīks)
 "Saulessvece" (režisors Lūcija Ločmele)
 "Apbraucamais ceļš" (režisors Ēriks Lācis)
 "Bailes" (režisors Gunārs Cilinskis)
 "Kroņa numurs" (režisors Imants Krenbergs)
 "Aizaugušā grāvī viegli krist" (režisors Jānis Streičs)

Dzimuši 
 25. janvāris — Guntis Galviņš, hokejists
 16. februāris — Sergejs Kožans, futbolists
 19. februāris — Uģis Žaļims, bobslejists
 7. aprīlis — Haralds Silovs, šorttrekists un ātrslidotājs
 25. aprīlis — Oļegs Malašenoks, futbolists
 7. maijs — Aleksandrs Vlasovs, futbolists
 4. jūnijs — Inārs Kivlenieks, kamaniņu braucējs
 28. jūnijs — Vitālijs Smirnovs, futbolists
 31. jūlijs — Agnis Čavars, basketbolists
 17. oktobris:
 Jānis Andersons, hokejists
 Aija Klakocka, basketboliste
 4. novembris — Liene Šomase, dziedātāja
 20. decembris — Līga Glāzere, biatloniste

Miruši 
 nezināms datums — Aleksandrs Vanags, futbolists un basketbolists (dzimis 1919. gadā)
 4. februāris — Jānis Kalnbērziņš, politiķis (dzimis 1893. gadā)
 7. marts — Jānis Blūms, mūziķis (dzimis 1936. gadā)
 31. jūlijs — Lea Davidova-Medene, tēlniece  (dzimusi 1921. gadā)
 26. septembris — Edgars Zīle, aktieris (dzimis 1908. gadā)
 12. oktobris — Jūlijs Vanags, rakstnieks un tulkotājs (dzimis 1903. gadā)
 24. oktobris — Edgars Zveja, dziedātājs (dzimis 1924. gadā)
 1. novembris — Artūrs Dimiters, aktieris  (dzimis 1915. gadā)

Skatīt arī 
 Latvija
 Latvijas vēsture
 Latvijas klimats

Atsauces

Ārējās saites 
 Rīgas radio un televīzijas torņa celtniecība 1986. gadā (youtube.com)

Latvija
 
Notikumi Latvijā pēc gada